O Amenal, Pereira, O Pino

**O Amenal** é un lugar da parroquia de Pereira, no concello coruñés do Pino, na comarca de Arzúa. Segundo o IGE, en 2019 tiña 91 habitantes (44 homes e 47 mulleres), aínda que nestas cifras se inclúe unha boa parte do lugar que se atopa dentro da parroquia de Castrofeito.

O Camiño Francés a Santiago pasa por esta pequena poboación xusto antes de encarar a suba cara á plataforma do aeroporto de Santiago-Rosalía de Castro. Quizais por esta razón, tense desenvolvido unha pequena infraestrutura hostaleira neste lugar. O trazado do Camiño atravesa a N-547 neste punto a través dun paso subterráneo que se encontra na parte de Castrofeito. A capital municipal, O Pedrouzo, atópase a 2.400 metros de distancia.

Neste lugar conflúen os regos do Amenal e do Menal, que forman parte da bacía do río Brandelos, que atravesa a parroquia de Pereira.

É posible que este sexa o lugar mencionado polo peregrino Doménico Laffi no seu * Viaggio da Napoli à San Giacomo di Galizia* (1673) cando di que «*“más alá de **al Menar** (Amenal) chego a unha fonte en compañía doutros peregrinos, onde refrescamos ben, mudando os vestidos, porque sabíamos estar próximos a Santiago*», é dicir, servía ao mesmo propósito que o lugar da Lavacolla.

## Etimoloxía 
Este lugar é homónimo do rego que pasa por aquí, baixo unha ponte que atravesa o Camiño Francés. A orixe deste termo pode vir:
* do fitónimo ameneiro (*alnus glutinosa*), do latín vulgar *AMINARIU, derivado da forma celta *ameia*, que significa "a carón do río", porque é aquí onde abundan. Posiblemente a palabra *amenal* sexa un topónimo abundancial que se refera a un conxunto de amieiros. Neste último sentido os topónimos O Ameneiral, lugar que está poucos metros antes que O Amenal, e rego de Menal virían a abundar no mesmo sentido, polo que teriamos tres topónimos de orixes idénticas uns ao lado dos outros
* do hidrónimo *ame-nale*, que significa "meseta ou regato tranquilo", ou da raíz céltica *am-* que derivaría nun *amena-* e pode significar "leito de río, gabia"

## Galería de imaxes 

Ficheiro:Pereira, O Amenal Camiño de Santiago ao seu paso sobre o rego do Amenal.jpg|Ponte sobre o rego do Amenal
Ficheiro:Pereira, O Amenal o rego do Amenal desde a ponte do Amenal 1.jpg|Rego do Amenal desde a ponte
Ficheiro:Pereira, O Amenal o rego do Amenal desde a ponte do Amenal 2.jpg|Rego do Amenal
Ficheiro:Pereira, O Amenal o rego do Amenal desde a ponte do Amenal 3.jpg|Rego do Amenal e tubaxes da ponte
Ficheiro:Pereira, O Amenal o rego do Amenal desde a ponte do Amenal 4.jpg|Rego do Amenal
Ficheiro:Pereira, O Amenal o Camiño Francés desde a Pensión Km 15 1.jpg|Camiño francés xunto a unha pensión
Ficheiro:Pereira, O Amenal Pensión Km 15.jpg|Pensión no Camiño
Ficheiro:Pereira, O Amenal paso baixo a N-547 do Camiño Francés 1.jpg|Subterráneo baixo a N-547, entrada leste
Ficheiro:Pereira, O Amenal paso baixo a N-547 do Camiño Francés 2.jpg|Subterráneo baixo a N-547, entrada oeste
Ficheiro:Pereira, O Amenal sinais do Camiño francés no paso subterraneo 1.jpg|Sinais do Camiño no Amenal
Ficheiro:Pereira, O Amenal sinais do Camiño francés no paso subterraneo 2.jpg|Fito quilométrico do Camiño Francés no Amenal
Ficheiro:O Amenal, Pereira casas ao sur camiño de Alvarín.jpg|Casarío camiño de Alvarín

## Lugares e parroquias 
### Lugares de Pereira 
### Parroquias do Pino 
## Notas